Σύμφωνα με τις δηλώσεις του Μάκη Βορίδη που μεταφέρει το ΑΠΕ, μιλώντας στο πλαίσιο του 4ου Παγκόσμιου Συνεδρίου Αγροδιατροφικής Επιχειρηματικότητας (Global Agripreneurs Summit – GAS) που γίνεται πρώτη φορά στην Ελλάδα στο πλαίσιο της 84ης ΔΕΘ, με τίτλο «Ο ρόλος του Αγρότη στην εποχή της 4ης Βιομηχανικής Επανάστασης – Defining the Future Farmer 4.0», ο Υπουργός παραδέχθηκε ότι «μέχρι πριν από δύο μήνες δεν είχα την παραμικρή επαφή με αυτό που λέγεται αγροτική ανάπτυξη. Δεν είχα ασχοληθεί ποτέ με αυτό. Είμαι 12 χρόνια βουλευτής, όμως δεν είχα αφιερώσει ούτε μισή ώρα από τη ζωή μου για να ασχοληθώ με αυτό που λέγεται αγροτική ανάπτυξη».

Στο πλαίσιο αυτό, σημείωσε: «Υπάρχει ο εξής κίνδυνος, πρώτον να είμαι εντελώς άσχετος, που δεν είναι κίνδυνος αλλά βεβαιότητα, αλλά δεύτερον υπάρχει και η πιθανότητα να με καταλάβει η ζέση και η θέρμη του νεοφώτιστου. Άρα, μπορώ να σας πω, ότι ύστερα από δύο μήνες στο τιμόνι του υπουργείου Αγροτικής Ανάπτυξης και Τροφίμων, ότι είμαι γοητευμένος από αυτό τον τομέα που δεν είχα ασχοληθεί πριν ποτέ».

Επιχειρηματολογώντας, ο κ. Βορίδης τόνισε ότι δηλώνει γοητευμένος «γιατί στην πραγματικότητα, ο υπουργός Αγροτικής Ανάπτυξης και οι δημόσιες πολιτικές για την αγροτική ανάπτυξη έχουν ως αντικείμενο την ένωση και σύνδεσή τους με το χωράφι και τους αγρότες και κτηνοτρόφους που βρίσκονται εκεί. Πρέπει να τον συνδέσουν και να του εξασφαλίσουν το εισόδημά του, αλλιώς θα εγκαταλείψει τη δουλειά αυτή και αυτό διαμορφώνει έναν πραγματικό κίνδυνο για την όλους μας, αφού εάν εγκαταλειφθεί η καλλιέργεια θα δημιουργηθούν σοβαρά προβλήματα άμεσα σε όλους μας».

Σε άλλα σημεία της ομιλίας του, ο Μάκης Βορίδης υποστήριξε ότι «η μείωση του κόστους παραγωγής παντρεύεται και συνδέεται με τις υψηλές περιβαλλοντικές μας φιλοδοξίες» και επισήμανε: «Θέλουμε να γίνεται πιο στοχευόμενη χρήση προϊόντων φυτοπροστασίας, γιατί δεν θέλουμε να επιβαρύνεται το περιβάλλον, αλλά και επειδή αυτό σημαίνει ταυτόχρονα και μείωση του κόστους παραγωγής. Θέλουμε μια πιο στοχευμένη χρήση των λιπασμάτων γιατί θέλουμε να προστατεύσουμε το περιβάλλον και αυτό σημαίνει μείωση του κόστους παραγωγής. Θέλουμε να αρχίσουμε να έχουμε μια σοβαρή διαχείριση του νερού. Πρέπει να σεβαστούμε το νερό και να ακολουθήσουμε πολιτικές, βάσει των οποίων δεν θα εξαντλούμε τα υδάτινα αποθέματά μας. Θέλουμε να προστατεύσουμε τον υδροφόρο ορίζοντά μας, αλλά και να μειώσουμε το κόστος παραγωγής. Περνάμε από μία μετάβαση στην οποία τραβάμε νερό από βάθος 350 μέτρων κάτω από τη γη, που σημαίνει ότι ξοδεύουμε μεγάλη ποσότητα ενέργειας. Πρέπει να αρχίσουμε να τραβάμε νερό από τα επιφανειακά ύδατα. Σε αυτή τη συζήτηση πρέπει να μπει ο άνθρωπος που είναι στο χωράφι, γιατί εάν δεν μπει τότε η συζήτηση είναι μεταξύ ειδικών της αγροτικής ανάπτυξης, ειδικών της τεχνολογίας, ειδικών ανθρώπων που κάνουν πολιτική σε γραφεία